На основу члана 2. став (3) тачака ц) и и), члана 7. став (1) тачка б) и чланова 59. и 70. Закона о Централној банци Босне и Херцеговине (“Службени гласник БиХ“, бр. 01/97, 29/02, 8/03, 13/03, 14/03, 9/05, 76/06 и 32/07) и члана 6. става (1) тачке а) и д) Закона о заштити личних података (“Службени гласник БиХ”, 49/06, 76/11 и 89/11), Управни одбор Централне банке Босне и Херцеговине, на 8. сједници одржаној дана 22.05.2024. године, доноси

**ОДЛУКУ**

**о измјенама и допунама Одлуке о Централном регистру кредита**

**пословних субјеката и физичких лица у Босни и Херцеговини**

**Члан 1.**

У Одлуци о Централном регистру кредита пословних субјеката и физичких лица у Босни и Херцеговини (“Службени гласник БиХ”, бр. 44/19 и 77/21) у члану 8. иза става (3) додаје се нови став (4) који гласи:

“(4) Све акте у вези са дистрибуцијом података из Централног регистра кредита потписује вицегувернер Централне банке надлежан за послове Сектора за статистику, сервисирање спољног дуга, европске интеграције и платне системе.“.

**Члан 2.**

У члану 9. у ставу (2) ријеч “акта из члана 10. став (3) ове одлуке“ замјењују се ријечима “потпуног и уредног захтјева из члана 10. став (2) ове одлуке“.

**Члан 3.**

У члану 10. у ставу (3) ријечи “гувернер Централне банке својим појединачним актом одобрава приступ траженим подацима“ замјењују се ријечима “Централна банка ће доставити тражене податке ако је то потребно да би се обавили послови у оквиру законом утврђене надлежности“.

**Члан 4.**

У члану 15. у ставу (1) иза ријечи “његових личних података“ додају се ријечи “које потписује вицегувернер Централне банке надлежан за послове Сектора за статистику, сервисирање спољног дуга, европске интеграције и платне системе“.

**Члан 5.**

(1) У члану 16. иза става (1) додаје се нови став (2) који гласи:

“Уколико Централна банка издаје излазну фактуру за услуге из става (1) овог члана, потписује је вицегувернер Централне банке надлежан за послове Сектора за статистику, сервисирање спољног дуга, европске интеграције и платне системе.“.

(2) Досадашњи ставови (2), (3) и (4) постају ставови (3), (4) и (5).

**Члан 6.**

У члану 17. у ставу (4) ријечи “гувернер Централне банке“ замјењују се ријечима “вицегувернер Централне банке надлежан за послове Сектора за статистику, сервисирање спољног дуга, европске интеграције и платне системе“.

**Члан 7.**

(1) Ова одлука ступа на снагу осмог дана од дана њеног објављивања у “Службеном гласнику БиХ“, а примјењиваће се од 01.07.2024. године.

(2) Ова одлука ће се објавити и у “Службеним новинама Федерације БиХ”, “Службеном гласнику Републике Српске” и “Службеном гласнику Брчко дистрикта БиХ”.

**Предсједавајућа**

Број: УВ-122-02-1-1084-3/24 **Управног вијећа Централне банке**

Сарајево, 22.05.2024. године **Босне и Херцеговине**

**ГУВЕРНЕРКА**

**др Јасмина Селимовић**